stanford-oval/wikipedia huggingface dataset:
Mother 3
פיתוח

הפיתוח של Mother 3 החל בשנת 1994 עבור ה-Super Famicom עם שיגרו מיאמוטו וסאטורו איווטה כמפיקים. הצוות כלל בעיקר אנשים המעורבים בפיתוח של EarthBound. בהשראת Super Mario 64, הצוות עבר מ-Super Famicom לנינטנדו 64, מתוך אמונה שהם יכולים גם לפרוח באופן יצירתי על ידי יצירת עולם תלת מימד ללא הגבלות טכניות. עם זאת, התוצר המוקדם שלהם חרג מהיכולות ומגבלות הזיכרון של הקונסולה; באמצע הפיתוח הצוות הקטן שינה את הפלטפורמה ל-Nintendo 64 Disk Drive,הרחבה לנינטנדו 64 שיצאה ביפן ב-1999. Mother 3 היה צפוי להיות משחק השקה של ה-64DD, אבל הפיתוח עבר חזרה לנינטנדו 64 לאחר הכישלון המסחרי של ההרחבה.
נינטנדו הציגה הדגמה של Mother 3 בתערוכת Nintendo Space World ב-1999. הוא היה צפוי לצאת בצפון אמריקה תחת הכותרת EarthBound 64, על מחסנית של 256 מגה-ביט, בדומה ל-The Legend of Zelda: Ocarina of Time. איי ג'י אן הגיבה לטובה להדגמה והשוותה את הנרטיב מרובה הדמויות למשחק Live A Live, שיצא ב-Super Famicom ליפן בלבד, וקוראי Famitsu דירגו את המשחק כאחד מעשרת המשחקים הצפויים ביותר לקראת סוף 1999.
שיגסאטו איטוי הודיע בסוף אוגוסט 2000 כי Mother 3 בוטל בעקבות מספר עיכובים. איווטה ומיאמוטו הבהירו בראיון שהמשאבים הועברו לפיתוח הגיימקיוב. איטוי הצהיר כי היו נדרשות שנתיים נוספות כדי לסיים את המשחק, שכ-30% מהמשחק סיים את פיתוחו בזמן הביטול. איווטה הצהיר בדיעבד שההתמקדות בגרפיקה תלת־ממדית הפכה את הפרויקט למורכב מדי. מיאמוטו גם הצהיר כי Mother 3 לא נזנח וכי הוא עדיין מעוניין להביא את המשחק לידי מימוש.
בשנת 2003, בפרסומת יפנית למשחק האוסף Mother 1+2, נינטנדו הודיעה שהיא החלה מחדש את הפיתוח של Mother 3 עבור הקונסולה הניידת גיים בוי אדוונס. איטוי האמין שהתחלה מחדש של הפרויקט היא בלתי אפשרית, אבל שינה את דעתו בעקבות עידוד מבסיס המעריצים של הסדרה. חברת הבת של נינטנדו, בראוני בראון, פיתחה את המשחק. בעוד שהגרפיקה שונתה מתלת-ממד לדו-מימד, הסיפור לא השתנה. Mother 3 הושלם בכ-60% ביולי 2004, והמשחק יצא לאור ב-20 באפריל 2006 ביפן.
פיתוח > עיצוב

איטוי חשב על הרעיון מאחורי Mother 3 לקראת סוף ההפקה של Mother 2, "סיפור בלשי שבו העיר הייתה הדמות הראשית". הוא חשב על חוקר פרטי קטנטן שיישקע בתיק רצח גדול, והסיפור יתגלה מפקידה צעירה בחנות פרחים, שאט אט תיזכר בחלקים מסיפור שנובע מהעלילה. כך נראה שהעיר צומחת. הרעיון הזה של "מקום יחיד המשתנה עם הזמן" היה מרכזי בגרסה הסופית של המשחק. בניגוד למשחקי תפקידים קודמים, שאותם ראה כ-"סרטי דרכים" ללא סיבה מועטה לשחק שוב, הוא רצה שהשחקן יראה את העיירה צומחת באופן דינמי. די היה בהתרחקות מהסדרה שצוות הפיתוח שאל אם המעריצים יראו אותה כחלק מהסדרה. איטוי התכוון שיהיו 12 פרקים למשחק עם מכניקות משחק שונות ודמויות רבות. הוא ראה את מידת פיתוח הדמויות כבובות תלת מימד נעות לפני שהבין את מידת התכנות הנדרשת. ככל שהתקדם הפיתוח, איטוי צמצם את היקף הפרקים עד שנותרו שבעה או תשעה. "היופי הלא נוח" של הכימרה - יצורים מרובים שהתמזגו לאחד - היה מרכזי במשחק וברעיון מאחורי הלוגו המתכתי והעץ של Mother 3. איטוי שימש פחות כמנהל ויותר כחבר צוות ותסריטאי ביחס למשחקים הקודמים בסדרה. הוא ראה את עצמו כמי שיוצר בו זמנית את המשחק שהוא רוצה לשחק ומציב מלכודות לשחקן, וכמי שיוצר משחק שנינטנדו לא יכלה לייצר.
איטוי בחר להשתמש בסגנון המפוקסל של Mother 2 עבור Mother 3 מכיוון שהוא לא התעניין בטרנדים של גרפיקה ממוחשבת. משחקי הסדרה נכתבו באלפבית ההיראגאנה במקום בקאנג'י (אותיות סיניות) כדי להישאר נגישים לילדים צעירים. האנטגוניסט, פורקי, תוכנן כ"סמל של המין האנושי", ומשלים את השקפתו של איטוי על הרוע על ספקטרום מוסרי משתנה עם "מעשי קונדס" ו"פשעים" בקצוות שלו. איטוי השווה את האופן שבו הדמויות מממשות את הכוחות הנפשיים שלהן עם הוסת והוסיף שהפיזיולוגיה האנושית היא "אחד הנושאים שלו". שחקנים מזיעים כאשר לומדים יכולת המבוססת על האמונה של איטוי כיצד מאבק פיזי מסייע לצמיחה. הוא כלל גם דמויות כמו המג'יפסים דאסטר (שהוא נכה ברגלו) כדי להראות את הערך שיש לחברים עם תכונות שונות.
נושא נוסף שלו היה הדואליות של הרצינות והקלילות של משחקים, וזו הסיבה שהוא הוסיף סצנת מוות רצינית לפרק הראשון. גרסת הנינטנדו 64 של איטוי לסיפור הייתה אפלה יותר, "מלוכלכת" יותר ומעצבנת יותר, אם כי הגרסה הסופית השתנתה מעט בקונספט. איטוי ייחס את השינוי בטון לצמיחתו שלו ולהרכב הדמויות של צוות הפיתוח החדש. מאוחר יותר הרהר איטוי בשיעור של הסיום על סגולת העזרה לאנשים רעים. איטוי הרגיש שנושא החידוש של הסיום משקף את תפיסת עולמו של הערכת הזמן של המין האנושי על כדור הארץ, לאור הקץ הבלתי נמנע של הפלנטה. חלק גדול משאר התסריט נכתב לאחר שעות העבודה בבית מלון מקומי שם הצוות המשיך בעבודתו.
פיתוח > פסקול

שוגו סקאי, מלחין משחקי וידאו בחברת HAL שיצירותיו הקודמות כוללות מוזיקה ל-Kirby Air Ride ו-Super Smash Bros. Melee, הלחין את פסקול המשחק. איטוי הצהיר שסקאי נבחר לתפקיד בהתחשב בהבנה העמוקה שלו בסיפור המשחק ובסדרת EarthBound בכלל, בנוסף לעובדה שהמלחינים של EarthBound, קייצ'י סוזוקי והירוקאזו טנאקה היו לא זמינים לעבודה על המשחק. סקאי פעל כדי לגרום למוזיקה להרגיש דומה למשחקים הקודמים בסדרה. פסקול המשחק יצא לאור על תקליטור ב-2 בנובמבר 2006. קייל מילר מ-RPGFan כתב שהמשחק שמר על המוזרות של הפסקולים הקודמים בסדרה למרות השינוי במלחינים. הוא מצא שהחצי השני של האלבום, שכלל "קלאסיקות" מחודשות מהסדרה, הוא החזק ביותר שלו.
פיתוח > פסקול > "Love Theme"

"Love Theme", הפתיח המרכזי של המשחק, הולחן מאוחר בפיתוח המשחק; מוקדם יותר בפיתוח איטוי התכוון להשתמש בפתיח "צבא מסכות החזירים" כפתיח הראשי של המשחק. אולם במהלך יצירת סצנה חשובה במשחק, סקאי התבקש ליצור שיר שתהיה לו השפעה גדולה יותר מפתיח זה; עם יצירתו, הוא נבחר לשמש כנושא הראשי במקום השיר "צבא מסכת החזירים". איטוי טוען כי לאור המהירות שבה סקאי הלחין את השיר, הוא "חיכה לפקודה" לעשות שיר כמו "Love Theme". איטוי ביקש שהפתיח יהיה ניתן לנגינה על פסנתר באצבע אחת בלבד, שכן הפתיח"Eight Melodies" מהמשחק הראשון בסדרה זכה לפופולריות ונוגן בבתי ספר יסודיים בשל פשטותו.
פיתוח > פסקול > "?OK desu ka"

האפקט הקולי שמתנגן לאחר שהשחקן בוחר את שם הדמות הוקלט ללא ידיעתו של איטוי על ידי הירוקאזו טנאקה יותר מעשור לפני יציאתו של Mother 3, והאפקט מופיע גם ב-EarthBound.
הוצאה לאור

Mother 3 יצא לאור ביפן ב-20 באפריל 2006, והפך לאחד מ-20 המשחקים הנמכרים ביותר במדינה במחצית הראשונה של השנה. לפני יציאתו לאור, המשחק דורג כאחד מחמשת המשחקים המבוקשים ביותר על ידי המגזין Famitsu. מהדורה מוגבלת של קונסולת הגיים בוי מיקרו בצירוף המשחק וסיכה עם ציור של פריט מהמשחק בשם Franklin Badge יצאה ביפן בלבד. המשחק שווק ביפן גם באמצעות פרסומת, בה מופיעה השחקנית היפנית קו שיבסאקי(אנ') והיא על סף דמעות, בזמן שהיא מדברת על רגשותיה למשחק. איטוי טען כי הבכי שלה היה ספונטני ולא מתוסרט מראש. המשחק יצא לאור לקונסולת ה-Wii U כמשחק Virtual Console ביפן בדצמבר 2015. לפי עורך Game Informer אימרם חאן, נינטנדו התכוונו להוציא לאור את Mother 3 במערב אך ביטלו את החלטה זו עקב אלמנטים שנויים במחלוקת עבור קהל מערבי שהופיעו במשחק. המשחק יצא לאור לקונסולת הנינטנדו סוויץ' כחלק מ-Nintendo Switch Online ב-21 בפברואר 2024.
הוצאה לאור > תרגום לא רשמי

| --- | --- |
 :  ראו גם – תרגום המעריצים של Mother 3
ב-17 באוקטובר 2008, האתר starmen.net הוציאו לאור תרגום מעריצים ל-Mother 3 באמצעות תוכנה המקבלת עותק יפני של המשחק, ומחליפה בו את כל הטקסט לשפה האנגלית. הפרויקט כלל תרגום, כתיבה ותיקון של כ-1,000 עמודים של תסריט המשחק, עלותו הייתה כ-30,000$ ותרגומו לקח כשנתיים ואלפי שעות עבודה, בנוסף לפריצת ROM מקיפה ובדיקות כדי לוודא שהמשחק מציג כראוי את הטקסט המתורגם. התרגום כלל חריגות קלות מהמקור, כגון לוקליזציה של שמות מקומות ומשחקי מילים. שינויים אלו כללו שינוי שמות של כמה דמויות ומיקומים. פריצת ה-ROM כללה שינויים ברמת שפת הסף של המשחק כדי לתמוך בתכונות כגון גופנים ברוחב משתנה.
ביקורת

Mother 3 זכה לשבחי המבקרים. המשחק מכר כ-200,000 עותקים בשבוע הראשון למכירות ביפן ולמרות שאין לו לוקליזציה באנגלית, המבקרים העניקו לו בעיקר ביקורות חיוביות.
ראו גם

EarthBound
תרגום המעריצים של Mother 3
הערות שוליים

↑  "Ex-Nintendo President Talks Regrets And Mother 3". Bloomberg.com (באנגלית). 2022-05-06. נבדק ב-2023-04-29.
1 2  Fangamer 2009, p. 1.
↑  Fangamer 2009, p. 234.
1 2 3 4  Official Earthbound 64 Cancellation Interview, Yomuka!, ‏2013-08-18 (באנגלית)
↑  I. G. N. Staff, Four Games to Launch with Japanese 64DD, IGN, ‏1997-06-03 (באנגלית)
1 2  I. G. N. Staff, Earthbound 64 (Mother 3) Last Known Details, IGN, ‏2000-08-23 (באנגלית)
↑  I. G. N. Staff, Japan Wants Zelda, IGN, ‏1999-09-03 (באנגלית)
↑  I. G. N. Staff, Earthbound 64 Cancelled, IGN, ‏2000-08-22 (באנגלית)
↑  I. G. N. Staff, Mother 3 Pushed Back, IGN, ‏2000-03-23 (באנגלית)
↑  הינדמן, הית', RPGamer > Mother 1 and 2 Hit the GBA, RPGgamer, ‏2014-08-22 (ארכיון)
↑  RPGamer > Further News of Mother 3, web.archive.org, ‏2014-08-22 (ארכיון)
↑  RPGamer - News Bulletin - Mother 3 to See 2005 Release, web.archive.org, ‏2014-08-24 (ארכיון)
↑  Years Later, Mother 3 Still Lives Up to All the Hype, Kotaku, ‏2013-03-29 (באנגלית)
↑  STARMEN.NET - EarthBound / Mother 3 Goodness., starmen.net
1 2 3 4  Shigesato Itoi Tells All about Mother 3 (Part One), Nidori, ‏2015-02-26 (ביפנית) (ארכיון)
1 2  Shigesato Itoi Tells All about Mother 3 (Part Two), Nidori, ‏2014-02-01 (ביפנית) (ארכיון)
↑  Mother 3+, RPGfan, ‏2014-07-25 (ארכיון)
↑  Nindori.com Itoi Interview, mother3.fobby.net
↑  זיף דיוויס, Vapor Trails: Games that Never Were, 1UP.com, ‏2015-04-26 (באנגלית) (ארכיון)
↑  Inside Famitsu: Rogue Galaxy and More - Page 5 of 5 | Features, Edge Online, ‏2014-09-08 (באנגלית) (ארכיון)
↑  גרי בלוק, Deluxe Mother 3 Game Boy Micro, IGN, ‏2006-05-02 (באנגלית)
↑  Nindori.com Itoi Interview, mother3.fobby.net
↑  אנדרו גולדפרב, Mother 3 Coming to Wii U Virtual Console in Japan, IGN, ‏2015-11-13 (באנגלית)
↑  ליאם דולן, Nintendo Allegedly Cancelled Localisation Of Mother 3 Due To Its Controversial Aspects, Nintendo Life, ‏2019-02-12 (באנגלית)
↑  פול טמבורו, Rumor: Nintendo canceled Mother 3 localization due to controversial themes, GameRevolution, ‏2019-02-11 (באנגלית)
↑  כריס סקוליון, Mother 3 has been added to Switch Online’s GBA catalogue in Japan, VGC, ‏2024-02-21 (באנגלית בריטית)
↑  Mother 3 Fan Translation Completed, Kotaku, ‏2008-10-17 (באנגלית)
↑  פרנק קארון, Remember Earthbound? Play the sequel now, in English, Ars Technica, ‏2008-10-20 (באנגלית)
↑  פרנק קארון, Mama's boys: the epic story of the Mother 3 fan translation, Ars Technica, ‏2008-10-28 (באנגלית)
↑  אנופ גנטאייט, No More Mother, IGN, ‏2006-05-03 (באנגלית)
| --- | --- |
בקרת זהויות :  MusicBrainz release group: 747f507e-9e15-3839-b16d-0856e4be8a89  MusicBrainz work: a55032c6-2f28-4b6a-aae3-7b0de03ce224 
בקרב, השחקן יכול לבצע התקפות משולבות על ידי מכה חוזרת ונשנית בקצב של מוזיקת הרקע.
המשחק עוצב במקור ל-Nintendo 64 Disk Drive, שנראה בתמונה זו מחובר לנינטנדו 64
אגום השני

| --- | --- |

 לידה:  המאה ה־17 לפנה״ס 
 פטירה:  המאה ה־16 לפנה״ס 
 מדינה:  בבל 
 תפקיד:  מלך בבל 
 
אגום השני (גם: אגום קקרימה) היה השליט ה-8 או ה-9 ברשימת המלכים הכשית, הוא עלה לשלטון לאחר ששמשו-דיתנה הודח ובבל הובסה בידי המלך החיתי מורסיליס הראשון בשנת 1595 לפנה"ס (לפי הכרונולוגיה האמצעית). הוא הקים את השושלת הכשית ששלטה בבבל עד 1155 לפנה"ס (השושלת הבבלית השלישית).
כתובת אגום קקרימה

המידע שקיים לגבי אגום השני מגיע דרך כתובת אגום-קקרים, טקסט אכדי שנכתב בכתב היתדות הנאו-אשורי, אך בשורות קצרות מאוד ובחיקוי של סגנון עתיק יותר. הכתובת נמצאה בשני עותקים שונים, ומתארת את החזרת הפסל של מרדוך, שנגנב על ידי החתים במהלך כיבוש בבל, והצבתו במקדש אסגילה ששופץ. בכתובת, אגום מציג את עצמו כשליט הלגיטימי וה"רועה" האכפתי של הכשים ושל האכדים כאחד. הוא טוען לשליטה על פדן ואלמן וגם על הגותים, "עם טיפש" – קבוצות הממוקמות באזורים שונים של הרי זגרוס.
הכתובת פותחת בהקדמה, בשם המלך, אילן יוחסין, כינויים וכן הלאה. היא מדגישה את היותו צאצא של אבי (רטאש) "הגיבור העז". הכתובת מפרטת באריכות על שובם של מרדוך ובת זוגו סרפניטו, מפרטת את תרומותיו הנדיבות הרבות של אגום למקדש, ומתארת את טיהור הבית עצמו על ידי קסם נחשים ובניית שדים מגנים לפתח הדלת.
מקורו הכתובת לא ברור. היא נמצאה על שני לוחות, אחד מהם מכסה 8 עמודים ויותר מ-350 שורות, וכולל פרטים אזוטריים רבים הנוגעים למקדש ולטקסיו. האחד נמצא בספריית אשורבניפל, ומתיימר להיות עותק של כתובת שנעשתה בעת העתיקה; ואילו השני נמצא במקום אחר בקויוונג'יק, נינוה העתיקה. יש שמפקפקים במקוריותו וטוענים שזהו מאמר תעמולה בדוי ומאוחר יותר לפולחן מרדוך, המדגיש פטורים מסוימים ממס שניתנו לשיקום הפסלים. כתוֹבות מלכותיות מהתקופה הכשית כתוּבות בדרך כלל בשומרית. אלה הסבורים שהוא אותנטי מצביעים על האיקונוגרפיה של השדים המתוארים על דלת הצ'לה (אנ'), המייצגים את אויביו המובסים של מרדוך, האלים של ערים שנכבשו על ידי בבל, כמו אשנונה, דבר שמתאים לתאולוגיה הבבלית התיכונה.
אברום ינובסקי

| --- | --- |
אין תמונה חופשית
 לידה:  1911 קריבי ריה, האימפריה הרוסית 
 פטירה:  1979 (בגיל 68 בערך) טורונטו, קנדה 
 מקום לימודים:  St. John's High School 
 תחום יצירה:  קריקטורה 
 צאצאים:  זלמן ינובסקי 
 
אברהם (אברום) ינובסקי (באנגלית: Avrom Yanovsky;‏ 1911 – 1979) היה קריקטוריסט יהודי-קנדי. הקריקטורות שלו הופיעו החל משנות השלושים המוקדמות והודפסו בעיתון Canadian Tribune. בנו היה המוזיקאי זלמן ינובסקי.
קורות חיים

ינובסקי נולד בקריבי ריה באימפריה הרוסית (כיום אוקראינה), ומשפחתו היגרה לקנדה כאשר היה בן שנתיים. תחילת התגוררו בויניפג, שם למד בתיכון ובבית ספר לאמנויות, ולאחר מכן עבר לטורונטו, אונטריו.
ערך זה הוא קצרמרבנושא אישים. אתם מוזמנים לתרום לוויקיפדיה ו.
אברהם יעקב פרידמן (השלישי)

הרב אברהם יעקב פרידמן (ה' באלול תרפ"ח, 21 באוגוסט 1928 – י"ט בטבת תשע"ג, 1 בינואר 2013) היה האדמו"ר מסדיגורה וחבר נשיאות מועצת גדולי התורה של אגודת ישראל.
קורות חייו

נולד בווינה לרבי מרדכי שלום יוסף פרידמן, האדמו"ר מסדיגורה. בשנת ה'תרצ"ד עבר עם משפחתו לגור בפשמישל. זמן קצר לפני השואה, בסיוון ה'תרצ"ט, עלו לארץ ישראל. למד בישיבת היישוב החדש ובישיבת לומז'ה
אחרי השואה עבר עם אביו לארצות הברית והתגוררו בקראון הייטס. רבי אברהם יעקב נשאר בניו יורק כרב הקהילה גם לאחר חזרת אביו לישראל בתשכ"ז. הוא עלה מאוחר יותר והתיישב בצפון תל אביב.
נישא לציפורה פייגה (נפטרה בי"א בתמוז תשס"ו), בת הרב יוסף אריה פלדמן, בנו של רבי אפרים פישל מחבר הספרים "ידות אפרים" ו"דגל אפרים". אחרי פטירת אביו בכ"ט בניסן תשל"ט הוכתר כאדמו"ר במקומו וירש את החצר ברחוב פנקס בתל אביב, וכן מונה במקומו לחבר במועצת גדולי התורה. בשנת תשמ"ט מונה לחבר נשיאות המועצה.
עוד בחיי אביו הקים את ישיבת רוז'ין בבני ברק ושימש בה כראש הישיבה עד שהוכתר לאדמו"ר. כאדמו"ר הקים מוסדות נוספים בירושלים, אשדוד, ביתר עילית, מודיעין עילית, ניו יורק ולונדון.
בסוף ימיו העביר את מרכז החסידות לבני ברק, אך עדיין המשיך להנהיג ולהתגורר מדי פעם בחצרו בתל אביב.
דברי תורתו יצאו לאור בסדרת ספרי "עקבי אבירים".
חסידו ומחותנו היה חבר הכנסת אברהם יוסף שפירא ששימש יו"ר ועדת הכספים.
רבי אברהם יעקב היה מהאדמו"רים ה"ימניים" באגודת ישראל והתנגד בחריפות למסירת חלקים מארץ ישראל לערבים. בזמן תוכנית ההתנתקות פרסם בעיתון המודיע מכתב חריף נגד הגירוש ורכש בכספו חלקה של שני דונם באדמות כפר דרום.
נפטר בי"ט בטבת תשע"ג (1 בינואר 2013) ונטמן בבית הקברות נחלת יצחק בגבעתיים.
ילדיו

בנו היחיד וממלא מקומו, רבי ישראל משה.
בתו אלישבע נשואה לרב פנחס שפירא, איש עסקים ורב בית הכנסת של החסידות "כנסת מרדכי" בתל אביב, בנו של חבר הכנסת לשעבר אברהם יוסף שפירא.
בתו נשואה לשמואל זיינוויל שארף, איש עסקים חסיד "באבוב - 45"
הערות שוליים

↑  מנחם רהט, ביקור חולים, מעריב, 2 בנובמבר 1989, עמ' 12.
↑  כצל'ה נפגש עם האדמו"ר מסדיגורא (גלריה), באתר "סרוגים", 2 בפברואר 2011
↑  חיים לב, אלפים בהלווית האדמו"ר מסדיגורא, באתר ערוץ 7, ‏י"ט בטבת תשע"ג
| --- | --- |
בקרת זהויות :  NLI: 987007309382105171  ISNI: 0000 0000 8458 2079  LCCN: nr93030804  VIAF: 97263453   WorldCat (עם VIAF): 97263453
אברהם בלבן

| --- | --- |

אברהם בלבן בתוכנית פרלמנט שישי עם רועי כ"ץ ברדיו תל אביב
 לידה:  1944 (בן 80 בערך) חֻלְדָּה, פלשתינה (א"י) 
 ענף מדעי:  ספרות
 מקום לימודים:  אוניברסיטת תל אביב 
 מנחה לדוקטורט:  דן מירון 
 מוסדות:  אוניברסיטת פלורידה 
 פרסים והוקרה:  פרס היצירה לסופרים עבריים 
 תרומות עיקריות
 חקר הספרות עברית
 
אברהם בלבן (נולד ב-1944 בקיבוץ חולדה) הוא חוקר ספרות, סופר, משורר ופרופסור אמריטוס לספרות עברית חדשה באוניברסיטת פלורידה.
אודות

אברהם בלבן נולד וגדל בקיבוץ חולדה. בשנת 1962 החל לפרסם שירים בעלון של חברת הילדים ומאז היה בקשרי ידידות עם הסופר עמוס עוז (שעבר לגור בחולדה בגיל 14). עוז קרא את השירים ונתן לבלבן כמה ספרי שירה כדי שיכיר כמה כותבים. עוז גם נתן לבלבן טיוטה של סיפורו הראשון "ארצות התן" כדי שיחווה את דעתו.
בלבן סיים את הדוקטורט באוניברסיטת תל אביב בשנת 1979. עבודתו הייתה בנושא שירתו של אלתרמן בהנחיית דן מירון. בראשית שנות השמונים, שהה שנה באוניברסיטת הרווארד כחוקר אורח. לימד באוניברסיטת מישיגן בין השנים 1983 ל-1989. בשנת 1989 עבר לאוניברסיטת פלורידה ובשנת 1991 מונה לפרופסור מן המניין. בשנות השמונים כתב מאמרים ושני ספרים על יצירתו של עמוס עוז.
בלבן פרסם בשנת 2000 את ספרו האוטוביוגרפי "שבעה" בהוצאת הקיבוץ המאוחד. הספר העוסק בקורות ילדותו בקיבוץ חולדה ובו תיאורים קשים אודות החינוך הקיבוצי ומוסד הלינה המשותפת בבית הילדים. הרומן השני שלו, "אומרים אהבה",  יצא בשנת 2006 בהוצאת הקיבוץ המאוחד ועוסק במשורר ישראלי המוזמן לאוקספורד ואשר מתאהב באשה נשואה במהלך ביקור בישראל.
בשנת 1979 זכה בפרס טלפיר למחקר ובשנת 1982 בפרס היצירה לסופרים עבריים ע"ש לוי אשכול.
בעל טור קבוע "רשימות תל אביביות" במדור "תרבות וספרות" של הארץ. בשנת 2019 יצא לאור הספר ״רשימות תל אביביות״ המקבץ את טוריו. הספר יצא לאור בעקבות פנייתו של עמוס עוז להוצאת הספרים והמלצתו על קיבוץ האסופה.
הוא נשוי לסופרת ומשוררת רחל גיל.
ספרי שירה

שירה יכולה: שירים. ספרית פועלים, 1981.
טריסטן ואיזולדה: קורות אהבה בלתי אפשרית: מחזור שירי אהבה. ד. פלד, 1982.
החם הנכון: מחזור שירי אהבה. ביתן, 1991.
שירה בעיר זרה, אבן חושן, 2010
ספרים

שבעה, הקיבוץ המאוחד, 2000.
אומרים אהבה, הקיבוץ המאוחד, 2005.
רשימות תל אביביות, עם-עובד, 2019.
סקיצות תל אביביות, עם איורים של עמי שנער, עם עובד, 2022.
ספרות מחקרית

הקדוש והדרקון: עיון ביצירות עמליה כהנא-כרמון. הקיבוץ המאוחד, 1979.
הכוכבים שנשארו בחוץ: שירי "כוכבים בחוץ" מאת נתן אלתרמן: פרשנות, צורות, רטוריקה. פפירוס, 1981.
בין אל לחיה: עיון ביצירתו של עמוס עוז. עם עובד, 1986.
אל הלשון וממנה: לשון ומציאות ביצירת עמוס עוז. עם עובד, 1988.
מר מולכו: הכיוון הנגדי: עיון ברומנים מר מאני ומולכו מאת א.ב. יהושע (אברהם ב. יהושע). הקיבוץ המאוחד, 1992. גרסה מקוונת של הספר (לבעלי הרשאה), באתר "כותר".
גל אחר בסיפורת העברית: סיפורת עברית פוסטמודרניסטית. כתר, 1995.
תשע אמהות ואמא: ייצוג אימהות בסיפורת העברית החדשה, הוצאת הקיבוץ המאוחד, 2010.
הבריחה אל האמהוּת וממנה: אמהוֹת ואמהוּת בסיפורת העברית החדשה, הוצאת הקיבוץ המאוחד, 2014.
2000. Shivah (Mourning) (a literary memoir), was published in Hebrew and, in 2004, in English.
1995. A Different Wave in Israeli Fiction, Postmodern Israeli Fiction. Keter, Jerusalem (in Hebrew).
1993. Between God and Beast: An Examination of the Fiction of Amos Oz. Penn State University Press, University Park.
לקריאה נוספת

אברהם בלבן, מילים, באנתולוגיה "תמונה קבוצתית" (ספרות ישראלית במאה ה-21), עמ' 295-292, הוצאת כרמל, 2017.
הערות שוליים

1 2   אברהם בלבן, אנחנו שנינו מאותו הכפר, באתר הארץ, 30 בדצמבר 2018
↑   נעמה ריבה, המרקם הישן עשה את תל אביב למה שהיא, באתר הארץ, 29 במרץ 2022
| --- | --- |
בקרת זהויות :  NLI: 987007258123605171  BnF: cb12546544k (data)  GND: 1089701934  ISNI: 0000 0000 7834 9107  LCCN: n82148873  NTA: 118887300  SUDOC: 19120188X  VIAF: 78775080   WorldCat (עם VIAF): 78775080
אגוטיים

| אגוטיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי קביה
משפחה:: אגוטיים
סוגים
 Dasyprocta  Myoprocta
שם מדעי
 Dasyproctidae ‏בונפרטה, 1838

אגוטיים (שם מדעי: Dasyproctidae) הם משפחת מכרסמים גדולים מתת-סדרת דמויי קביה שנמצאים ביערות הגשם של אמריקה הדרומית והמרכזית וגם בדרום מקסיקו. הם מותאמים לחיים בסבך ואוכלים מזונות כמו זרעים, אגוזים ופירות שנופלים מהעצים. הם מומחים בקילוף הקליפות של הזרעים ואחר כך משתמשים בשיניהם החזקות כדי לפצח את האגוז.
יש להם רגליים ארוכות, אוזניים קטנות וזנבות קטנים והם יודעים לעמוד על שתיים כשהם מחזיקים במזון. צבע פרוותם חום-אדמדם ומתחת בהיר יותר.
סוגי האגוטיים

אגוטי (Dasyprocta )
אגוטי אזרה (Dasyprocta azarae)
אגוטי קויבן (Dasyprocta coibae)
אגוטי מצוייץ (Dasyprocta cristata)
אגוטי שחור (Dasyprocta fuliginosa)
אגוטי האורינוקו (Dasyprocta guamara)
אגוטי קלינוסקי (Dasyprocta kalinowskii)
אגוטי זהוב-ירך (Dasyprocta leporina)
אגוטי מקסיקני (Dasyprocta mexicana)
אגוטי שחור עכוז (Dasyprocta prymnolopha)
אגוטי מרכז אמריקאי (Dasyprocta punctata)
אגוטי איי רוטאן (Dasyprocta ruatanica)
אקושי (Myoprocta )
אקושי אדום (Myoprocta acouchy)
אקושי ירוק (Myoprocta pratti)
המשפחה כללה סוגים נוספים שנכחדו.
אברהם יעקב פרידמן (הראשון)

רבי אברהם יעקב פרידמן מסדיגורה (כ' בחשוון ה'תק"פ – י"א באלול ה'תרמ"ג; 8 בנובמבר 1819 - 1 בספטמבר 1883), היה בנו השני של רבי ישראל פרידמן מרוז'ין ומייסד חסידות סדיגורה. נקרא גם 'האדמו"ר הזקן מסדיגורה'.
ביוגרפיה

נולד בכ' בחשוון תק"פ. נישא לבתו של רבי אהרן מקרלין מחבר הספר "בית אהרן". ר' יעקב החל לכהן כאדמו"ר בסדיגורה לאחר פטירת אביו ואחיו הגדול, ר' שלום יוסף ששימש זמן קצר כאדמו"ר ונפטר בתוך שנת האבל לאביו בי"א באלול תרי"א. המשיך את דרכו המלכותית של אביו והיה נחשב כמייצג הראשי של חסידות רוז'ין בתקופתו.
היה ידוע בחיבתו הגדולה לארץ ישראל ולתושביה. כמו אביו עמד גם הוא בראש "כולל וואהלין" שהיה אחראי על איסוף הכספים והעברתם לחסידים שהתגוררו בארץ ישראל. בהשתדלותו הסתיימה בניית בית הכנסת "תפארת ישראל" בירושלים שהתחילה בזמן אביו. קיימת מסורת בעל פה לפיה כאשר ביקש ממנו לורנס אוליפנט לתמוך בהקמת יישובים בארץ ישראל אמר לו: "אנו מקווים לגאולה נסית מן השמים ולא על ידי בשר ודם", אך עם זאת פרסם מכתב הקורא ליהודים לעלות ארצה ועודד את חסידיו לכך[דרוש מקור].
בעקבות הלשנה נעצר באשמת זיוף כספים וישב בכלא, מניסן תרט"ז עד כ"ג בתמוז תרי"ז. יום שחרורו הפך ליום חג בחסידות סדיגורה-בויאן.
בגלל הנהגתו המלכותית בדרכו של אביו, עורר עליו את ההתנגדות המרכזית מצד רבי חיים מצאנז (בזמן "מחלוקת צאנז–סדיגורה"), שטען שדרך המלכות אינה ראויה לכל אחד.
נפטר ביום י"א באלול תרמ"ג 32 שנה בדיוק לאחר שהתחיל לכהן כאדמו"ר ונטמן בסדיגורה לצד אביו.
בין חסידיו המפורסמים היו הרב דוד אורטנברג, הרב יעקב מרגליות ראב"ד ברדיצ'ב והרב שעפטיל הורוויץ מברדיצ'ב.
ילדיו

בנו הבכור רבי אשר נפטר בתור חתן.
בנו השני, רבי שלמה פרידמן, נפטר בחיי אביו אך זקני החסידים נהגו בו כבוד כמו אדמו"ר.
רבי יצחק פרידמן, ה"פחד יצחק", מייסד חסידות בויאן.
רבי ישראל פרידמן, ה"אור ישראל", ממלא מקום אביו בסדיגורה.
הדסה פייגא אשת רבי אבי עזרא זעליג שפירא בנו של רבי חיים מאיר יחיאל שפירא ממוגלינצא (נינו של רבי ישראל מקוז'ניץ ואביו של רבי חיים מאיר יחיאל שפירא מדרוהוביץ'), בנו של רבי אבי עזרא זעליג היה רבי יצחק מרדכי חתן דודו רבי ישראל פרידמן.
פערל אשת בן דודה רבי מנחם נחום דב בער (נחום בער'ניו) מסדיגורה (בן רבי שלום יוסף מסדיגורה).
שרה רבקה אשת רבי ישראל שלום יוסף השיל ממעז'יבוז' בנו של בן דודה רבי אברהם יהושע העשיל ממעז'יבוז' (חתן רבי שלום יוסף מסדיגורה).
בת-שבע רוחמה פרידמן אשר הייתה נשואה לבן דודה רבי ישראל פרידמן מצ'ורטקוב, בעל הספר "גנזי ישראל".
הערות שוליים

↑  יצחק אלפסי הנימוקים בעד הפעילות הציונית דתית והנימוקים נגדם
↑  צאצאיו מפורטים בערך חסידות סדיגורה
| 0 | 1 | 2 |
| --- | --- | --- |
| הקודם: רבי שלום יוסף פרידמן, בנו בכורו של רבי ישראל מרוז'ין | האדמו"ר מסדיגורה | הבא: רבי ישראל פרידמן |
| --- | --- |
בקרת זהויות :  NLI: 987007523083405171  GND: 1126520993  LCCN: nr91032813  VIAF: 1640148876446749740005   WorldCat (עם VIAF): 1640148876446749740005
Timeless (אלבום של מייגן טריינור)

Timeless (בעברית: עַל-זְמַנִּי) הוא אלבום האולפן השישי של הזמרת-יוצרת האמריקאית מייגן טריינור. האלבום יצא לאור ב-7 ביוני 2024, באמצעות חברת התקליטים אפיק רקורדס. מתוך האלבום יצא לאור הסינגל "Been Like This", ביחד עם טי-פיין. על מנת לקדם את האלבום, טריינור צפויה לצאת לסיבוב הופעות, "The Timeless Tour", אשר יהיה סיבוב ההופעות הראשון שלה מאז 2016.
רקע

במרץ 2023, אירחה טריינור את המפיק המוזיקלי ג'יאן סטון בפודקאסט, והודיעה כי נשאר לה ליצור עוד אלבום אחד אחרון בחוזה שלה עם חברת התקליטים אפיק רקורדס. בנוסף, סיפרה טריינור שהיא התעניינה להקליט לאלבום מספר שירים בסוגת מוזיקת קאנטרי. ביום הולדתה ה-30, טריינור וטי-פיין דנו על שיתוף פעולה עתידי.
ב-14 במרץ 2024, הכריזה טריינור על צאת אלבום האולפן השישי שלה, Timeless. במקביל להכרזה חשפה את עטיפת האלבום.
קידום

ב-14 במרץ 2024, יצא לאור "Been Like This", ביחד עם טי-פיין כסינגל המוביל של האלבום. האלבום עצמו צפויים להתארח האומנים נטשה בדינגפילד, אולסון, פול ראסל ואחיה של טריינור, ראיין. במקביל לקידום האלבום טריינור צפויה לצאת לסיבוב הופעות, "The Timeless Tour", זהו יהיה סיבוב ההופעות הראשון שלה מאז 2016.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 23 |
ביאורים

1 2 3 4 5 6 7 8 9 10 11 12 13 14 15 16 17 18 19  מסמל מפיק ווקאלי
1 2 3 4 5 6 7 8 9 10 11 12 13 14 15  מסמל מפיק נוסף